C standarta bibliotēka

C standarta bibliotēka () ir C programmēšanas valodas standarta bibliotēka, ko nosaka ANSI C standarts.ISO/IEC (1999). ISO/IEC 9899:1999(E): Programming Languages - C §7.19.1 para 1 Tas tika izstrādāts vienā laikā ar POSIX C bibliotēkas standartu, kas iekļauj vēl papildus funkcionalitāti. Tā kā ANSI C standartu vēlāk pieņēma arī Starptautiskā standartizācijas organizācija (ISO), to mēdz dēvēt arī par ISO C bibliotēku ().

C standarta bibliotēka ietver makrodefinīcijas, datu tipu definīcijas un biežāk nepieciešamās funkcijas virkņu apstrādei, matemātiskiem aprēķiniem, ievades/izvades apstrādei, atmiņas pārvaldībai un piekļuvei dažādiem operētājsistēmas servisiem.

 Lietojumprogrammu saskarne (API) 

 Iesākumfaili 
C standarta bibliotēkas lietojumprogrammu saskarne (API) tiek nodrošināta caur dažādiem iesākumfailiem (). Katrs iesākumfails satur vienu vai vairākas makrodefinīcijas, datu tipu definīcijas vai funkciju deklarācijas. Daļa no iesākumfailiem ir bijuši C standarta bibliotēkā no paša sākuma, bet citi pārādījušies līdz ar vēlākām standarta versijām (1995. gada papildinājumi NA1, 1999. gada standarts C99, 2011. gada standarts C11). Atkarībā no izmantotās programmēšanas platformas, jaunākos standartos ieviestie papildinājumi var nebūt programmētājam pieejami.

 Nosaukums  No  Apraksts <assert.h>   Satur apgalvojuma assert makrodefinīciju, kas palīdz atrast kļūdas programmas atkļūdošanas versijā. <complex.h>  C99  Funkcijas darbībām ar kompleksiem skaitļiem. <ctype.h>   Funkcijas rakstzīmju klasifikācijai, kā arī pārveidošanai starp lielajiem un mazajiem burtiem. <errno.h>   Kļūdu kodi, ko atgriež citas bibliotēkas funkcijas. <fenv.h>  C99  Funkcijas peldošā komata vides kontrolēšanai. <float.h>   Peldošā komata datu tipu īpašības aprakstošas definīcijas. <inttypes.h>  C99  Precīza platuma veselo skaitļu datu tipu definīcijas. <iso646.h>  NA1  Makrodefinīcijas, kas ļauj alternatīvi norādīt dažādas C valodas konstrukcijas, kad tiek lietoti ISO 646 standarta ierobežotie rakstzīmju kodējumi. <limits.h>   Makrodefinīcijas, kas apraksta veselo skaitļu datu tipu īpašības. <locale.h>   Lokalizācijas funkcijas. <math.h>   Pamata matemātiskās funkcijas. <setjmp.h>   setjmp un longjmp makrodefinīcijas. <signal.h>   C signālu apstrādes funkcijas. <stdalign.h>  C11  Atmiņas adrešu izlīdzināšanas noskaidrošana un norādīšana. <stdarg.h>   Piekļuve funkcijām padotajiem mainīga daudzuma argumentiem.  <stdatomic.h>  C11  Atomiskas darbības ar datiem, ko koplieto vairāki programmas pavedieni. <stdbool.h>  C99  Būla bool datu tips. <stddef.h>   Dažādu noderīgu datu tipu un markodefinīcijas. <stdint.h>  C99  Precīza platuma veselo skaitļu datu tipu definīcijas. <stdio.h>   Pamata ievades un izvades funkcijas. <stdlib.h>   Skatļu pārvēršanas, pseidogadījumskaitļu ģenerēšanas, atmiņas iedalīšanas, procesa vadības funkcijas. <stdnoreturn.h>  C11  Lai varētu atzīmēt funkcijas, no kurām neatgriežās. <string.h>   C virkņu apstrādes funkcijas. <tgmath.h>  C99  No tipa neatkarīgas matemātiskām funkcijām atbilstošas makrodefinīcijas. <threads.h>  C11  Funkcijas vairākpavedienu programmām. <time.h>   C datuma un laika funkcijas. <uchar.h>  C11  Tipi un funkcijas darbībām ar unikoda rakstzīmēm. <wchar.h>  NA1  C paplašināto rakstzīmju virkņu apstrādes funkcijas. <wctype.h>  NA1  Funkcijas paplašināto rakstzīmju klasifikācijai, kā arī pārveidošanai starp lielajiem un mazajiem burtiem.

 Atsauces 

Kategorija:C bibliotēkas
Kategorija:ISO standarti